JOOL is dood; lank lewe JOOL! | mnr.muller
Linsen on Mei 9, 2011 om 6:41 nm said:
Goeie opinies. Ek stem saam dat JOOL so bietjie sy doel verloor het (of misgekyk het, of van vergeet het, of iets). Dit sal opwindend wees om te sien waarmee studente voorendag kom om dit te vervang…
seegogga on Mei 9, 2011 om 8:45 nm said:
Interessante artikel. 'n Mens sal moet sien wat word.
mnr.muller on Mei 10, 2011 om 10:02 vm said:
Met 'n gehalteversekeringslens op, kyk jy ook, buiten vir die "fitness for purpose" en "fitness of purpose", na die koste-effektiwiteit van al prosesse in die sisteem.
Alhoewel baie geld ingesamel is en word met JOOL en die komitee se finansiële prosesse bo verdenking is, vermoed ek dat die gevoel op voetsoolvlak anders was.
As jy ooit as koshuispaar 'n JOOL-fondsinsamelingstoer gereël het, sou jy besef dat daar heelwat geld op petrol, verblyf en kos spandeer word; as jy wil goed doen in die Vensters-kriteria, dan is dit makliker om punte te verwerf vir klank, ligte en kostuums as 'n kreatiewe storielyn.
toortsie on Mei 10, 2011 om 11:50 vm said:
My kind, wie baie betrokke was by jool, is regtig teleurgesteld hieroor. Maar sienings verskil mos maar.
Celia Neveling on Mei 10, 2011 om 1:52 nm said:
Ek was meer as 20 jaar laas betrokke by jool, interessante inskrywing.
mnr.muller on Mei 10, 2011 om 3:10 nm said:
Wel, toortsie, wat is JOOL/Karnaval?
'n Mens moet dit nie verwar met die verwelkomingsweek en -aktiwiteite nie. Daar sal steeds skakelings tussen koshuise wees, met kultuuraande, vrugtefeeste, fakulteitsbesoeke en Vensters.
Sekere van die JOOL-aktiwiteite het bloot te veel, en te kompeterend geraak – soveel so dat JOOL-portefeuljes huiskomitees lamlê met die hoeveelheid werk wat dit inhou en die aantal geldinsamelingsaktiwiteite wat dit vereis.
Ja, daar is 'n sekere nostalgie aan "blommetjies-vou" vir Vlotte, maar Vlotte is lank reeds nie iets waarvoor daar deurnag word nie. Weens die kompeterende aard van JOOL beplan seniors die ontwerp reeds die vorige jaar en bou dit onafhanklik van die eerstejaars. Laasgenoemde is net verantwoordelik vir ure omsit met foamolite en crinkle paper, en bilkskud as deel van 'n beknopte optog deur warm strate.
Wat is JOOL? Hoekom is dit? Wat is die doel? Waaruit moet dit bestaan? Dit is goed dat daar 'n bestekopname gedoen word, voel ek.
Sien gerus die primkomitee se amptelike persverklaring: http://sr.sun.ac.za/sites/default/files/PK%20RAG%20Statement%20English.pdf
Dewet Burger on Mei 10, 2011 om 4:26 nm said:
Mnr. Muller toon werklik waar 'n ongelooflike vermoeë wat betref die ordening van rede en die uitdrukking daarvan… BRAVO!! Dit is ook wonderlik om te sien dat hierdie bespreking wel gegrond is op geldige bronne, nl. die artikel in Die Burger en die verklaring van die Primkomitee. Ek wonder maar net of die ware outoriteit in hierdie saak, nl. die JOOLkomitee se opinie ooit versoek is, en of hulle weer soos in die verlede ook ontneem is van hul stem.
Dit is egter nie iets wat Mnr. Muller se verantwoordelikheid is nie en ek waardeer die opregte kommentaar!
mnr.muller on Mei 10, 2011 om 7:42 nm said:
@DeWet: Ek sien ongelukkig (nog) nie 'n persverklaring op MatiesJool se webblad http://www.matiesjool.co.za/ nie.
Destyds toe die naam van Karnaval na Jool verander is, het dieselfde vraag oor wie "die ware outoriteit" is t.o.v. Karnaval, oftewel aan wie Jool behoort, ontstaan. Behoort Jool aan die nuweling-eerstejaars, aan die huiskomitees, die Joolkomitee, aan die hele Stellenbosse gemeenskap, die Universiteit, of aan die Karnavalbeheerraad…? (Dalk is dit onmoontlik om iets wat organies oor jare heen ontwikkel het en so baie verskillende rolspelers het, te "besit".)
Kom ons gee die dinge tyd. Hopelik sal daar, in die reëlings vorentoe, strategies beplan word, by ander kampusse ondersoek ingestel word en 'n bietjie nuut gedink word oor die pad vorentoe. (Ek vermoed die Joolkomitee was juis van plan om so 'n bechmarking-ondersoek te loods.)
Universiteite is lewendige organismes. En studentelewe-omgewings is by uitstek dinamies en wispelturig; daarom dat jy konstant jouself moet afvra of jy tred hou met die veranderende omstandighede, of jy dien in almal se belange, en of jou uitkomste belyn is met 'n visie waarby almal inkoop.
Nietemin, ek hoop nie enigiemand voel skuldig of verleë oor die verwikkelinge tans nie. In 'n stelsel verweefd met kompleksiteit is dit soms nodig dat die system moet crash sodat almal kan stilsit vir 'n ruk en terugkeer na die drawing board. Of altans, so voel ek.